पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर । रेजीडेंट डॉक्टर्स एसोसिएशन की सभी मांगे पूरी होने के बाद रेजिडेंट्स बुधवार शाम को काम पर लौट आए हैं। इससे पहले वे मांगे नहीं मानने के विरोध में सामूहिक अवकाश पर चले गए थे। मेडिकल कॉलेज एवं जिला प्रशासन के बीच चली लंबी वार्ता के बाद सभी मांगों पर समझौता हो गया है। एसोसिएशन की जेएलएन इकाई के अध्यक्ष डॉ.अनंत कोटिया ने बताया कि 3 जून को जोधपुर के मथुरादास माथुर अस्पताल में रेजीडेंट डॉक्टरों के साथ हुई मारपीट के बाद चिकित्सा विभाग (ग्रुप-2) के उप सचिव ने सभी संभागीय आयुक्तों, जिला कलेक्टरों एवं पुलिस अधीक्षकों को पत्र लिखा था।
इसमें प्रदेश के समस्त मेडिकल कॉलेजों में संभागीय आयुक्त व जिला अस्पतालों में कलेक्टर व एसपी को निरीक्षण कर सुरक्षा व्यवस्था को सुनिश्चित करने के निर्देश दिए गए थे। डॉ. कोटिया ने बताया कि अजमेर में उनकी सुरक्षा को लेकर कोई इंतजाम नहीं किए गए। आपातकालीन विभाग में बार बार कहने के बाद भी स्थाई रूप से पुलिस की तैनाती नहीं की गई। मांगे पूरी नहीं होने पर सभी 170 रेजीडेंट्स सामूहिक अवकाश पर चले गए थे।
हरकत में आया प्रशासन : जेएलएन अस्पताल के रेजीडेंट्स डॉक्टर्स के सामूहिक अवकाश पर जाने के बाद मेडिकल कॉलेज व जिला प्रशासन हरकत में आ गया। जिला प्रशासन की ओर से एडीएम सिटी जेके पुरोहित, एडिशनल एसपी सिटी नरेंद्र सिंह, एएसपी राजीव पचार और मेडिकल कॉलेज प्राचार्य डॉ. पीके सारस्वत, अस्पताल अधीक्षक डॉ.अशोक चौधरी, डॉ. पीएस वर्मा, डॉ.पारस नुवाल के बीच वार्ता हुई। इसमें एसोसिएशन अध्यक्ष अध्यक्ष डॉ.अनंत कोटिया, उपाध्यक्ष डॉ. उमेश शर्मा, संयुक्त सचिव डॉ. राजेंद्र वर्मा को भी शामिल किया गया। लंबी बातचीत के बाद सभी पांचों मांगों को मान लिया गया।
24 घंटे तैनात रहेंगे पुलिस कर्मी : डॉ. कोटिया ने बताया कि आपातकालीन विभाग में स्थाई रूप से 24 घंटे पुलिस कर्मी तैनात रहेंगे। सुरक्षा गार्ड भी दो से चार कर दिए गए हैं। ढाई माह के भीतर सीसी टीवी कैमरे लगा दिए जाएंगे। अस्पताल में एक मरीज के साथ दो परिवारजन ही भीतर जा सकेंगे। वहीं गल्र्स हॉस्टल में सुरक्षा के लिए मेल गार्ड लगाए जाएंगे।
19 वें दिन भी जारी रही रेडियोग्राफर्स की हड़ताल : इधर रेडियोग्राफर्स की हड़ताल 19 वें दिन भी जारी रही।
सरकार की ओर से नियुक्त 6 अस्थाई रेडियोग्राफर्स ने भी दो घंटे काम का बहिष्कार कर हड़ताल का समर्थन किया। अस्पताल में सुबह 8 से 10 बजे तक मरीजों के एक्स रे नहीं हुए। उन्हें परेशानी का सामना करना पड़ा। रेडियोग्राफर्स एसोसिएशन जेएलएन इकाई के संयुक्त सचित घम्मन लाल सैनी ने बताया कि वेतन विसंगति सहित विभिन्न मांगों को लेकर प्रदेश भर में आंदोलन चल रहा है। सरकार उनकी मांगों को नजरअंदाज कर रही है।
कैंसर रोगियों के नहीं हो पा रही रेडियोथैरेपी : रेडियोग्राफर्स की हड़ताल के चलते कैंसर रोगियों के रेडियोथैरेपी नहीं हो पा रही हैं। विभागाध्यक्ष डॉ.यूके माथुर ने बताया कि अस्पताल में प्रतिदिन 35 रोगियों को रेडियोथैरेपी दी जाती है। यह काम रेडियोग्राफर्स करते हैं। उनके हड़ताल पर जाने से ये काम बंद हो गया है। डॉ. माथुर ने बताया कि कैंसर रोगी को नियमित रेडियोथैरेपी देने से कैंसर को नियंत्रित किया जा सकता है। ट्यूमर के बढऩे की रफ्तार भी कम हो जाती है लेकिन इसके बंद होने से ट्यूमर के बढऩे की संभावना बढ़ जाती है।
नहीं हो रहे टीबी रोगियों के एक्स रे
अस्पताल में टीबी रोगियों के भी एक्स रे नहीं हो पा रहे हैं। उन्हें निजी अस्पताल से एक्स रे करवाने पड़ रहे हैं। बिना एक्स रे के टीबी रोगियों का इलाज शुरू नहीं हो पा रहा है। इसी तरह कार्डियोलॉजी विभाग में भी रोगियों के एक्स रे नहीं होने से मरीजों को परेशानी का सामना करना पड़ रहा है।
'रेजीडेंट डॉक्टर काम पर आ गए हैं। जिला प्रशासन व मेडिकल कॉलेज प्रशासन के बीच हुई बातचीत के बाद लंबित मांगों को मान लिया गया है। रेडियोग्राफर्स की हड़ताल से व्यवस्था संचालन में परेशानी हो रही है। हाल में लगाए गए नए रेडियोग्राफर्स काम कर रहे हैं। मरीजों को हो रही परेशानी के बारे में सरकार को अवगत करवा दिया गया है।Ó
डॉ. अशोक चौधरी, अस्पताल अधीक्षक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn